Salurinn var fallega skreyttur af Engilberti Gíslasyni listmálara . Fyrsta kvikmyndin , sem var sýnd 3. mars , hét Zirli . Kunnu Vestmannaeyingar vel að meta þessa nýjung . Var það ósjaldan að fólk lifði sig inn í myndirnar og sem dæmi má nefna að þegar lestirnar komu æðandi á móti áhorfendum eins og þær ætluðu út úr tjaldinu mátti heyra : „ Jón , Jón , passaðu börnin ! “ Húsið Þórshamar stendur við Vestmannabraut 28 . Þorsteinn Johnson frá Jómsborg byggði húsið sem var kallað Nýja bíó áður fyrr í daglegu tali . Margs kyns starfsemi var í húsinu , svo sem kvikmyndasýningar og skemmtanir , ásamt verksmiðjurekstri , auk þess sem það var síðar meir notað sem geymsluskemma . Húsið hrundi í gosinu 1973 en var endurbyggt eftir gos og hýsir nú Hótel Þórshamar og veitingastaðinn Fjóluna . Seinna var byggt við húsið . Það var á árunum 1963 - 65 .